Aktas dėl Bulgarijos Respublikos ir Rumunijos stojimo sąlygų ir Sutarčių, kuriomis yra grindžiama Europos sąjunga, pritaikomųjų pataisų - VII priedas:Stojimo akto 23 straipsnyje nurodytas sąrašas: pereinamojo laikotarpio priemonės - Rumunijai - 7.Mokesčiai



Oficialusis leidinys L 157 , 21/06/2005 p. 0328 - 0329



7. MOKESČIAI 1. 31977 L 0388: 1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, 1977 6 13, p. 1) su paskutiniais pakeitimais, padarytais: - 32004 L 0066: 2004 m. balandžio 26 d. Tarybos direktyva 2004/66/EB (OL L 168, 2004 5 1, p. 35). Taikydama Direktyvos 77/388/EEB 28 straipsnio 3 dalies b punktą, Rumunija gali toliau neapmokestinti pridėtinės vertės mokesčiu tarptautinio keleivių vežimo, nurodyto direktyvos F priedo 17 punkte, kol tenkinamos direktyvos 28 straipsnio 4 dalyje išdėstytos sąlygos arba kol toks pat neapmokestinimas bus taikomas bet kurioje iš esamų valstybių narių, atsižvelgiant į tai, kuris atvejis yra ankstesnis. 2. 31992 L 0079: 1992 m. spalio 19 d. Tarybos direktyva 92/79/EEB dėl mokesčių, taikomų cigaretėms, derinimo (OL L 316, 1992 10 31, p. 8) su paskutiniais pakeitimais, padarytais: - 32003 L 0117: 2003 m. gruodžio 5 d. Tarybos direktyva 2003/117/EB (OL L 333, 2003 12 20, p. 49). Nukrypdama nuo Direktyvos 92/79/EEB 2 straipsnio 1 dalies, Rumunija gali atidėti mišriojo minimalaus akcizo, nustatyto pagal didžiausią paklausą turinčios kainų grupės cigarečių mažmeninę pardavimo kainą (įskaitant visus mokesčius), taikymą iki 2009 m. gruodžio 31 d., jei šiuo laikotarpiu Rumunija palaipsniui pritaikys savo akcizo tarifus prie direktyvoje numatyto mišriojo minimalaus akcizo. Nepažeisdamos 1992 m. vasario 25 d. Tarybos direktyvos 92/12/EEB dėl bendros tvarkos, susijusios su akcizais apmokestinamais produktais, ir jų laikymu, judėjimu ir kontrole [15] 8 straipsnio ir pranešusios Komisijai, valstybės narės, kol yra taikoma pirmiau nurodyta leidžianti nukrypti nuostata, gali toliau taikyti tuos pačius kiekybinius apribojimus cigaretėms, kurios gali būti įvežtos į jų teritorijas iš Rumunijos nemokant akcizų, kurie yra taikomi importui iš trečiųjų šalių. Pasinaudodamos šia galimybe, valstybės narės gali atlikti būtinus patikrinimus, jei šie patikrinimai nekenkia tinkamam vidaus rinkos veikimui. 3. 32003 L 0049: 2003 m. birželio 3 d. Tarybos direktyva 2003/49/EB dėl bendros apmokestinimo sistemos, taikomos palūkanų ir autorinių atlyginimų mokėjimams tarp skirtingų valstybių narių asocijuotų bendrovių (OL L 157, 2003 6 26, p. 49), su paskutiniais pakeitimais, padarytais: - 32004 L 0076: 2004 m. balandžio 29 d. Tarybos direktyva 2004/76/EB (OL L 157, 2004 4 30, p. 106). Rumunijai leidžiama netaikyti Direktyvos 2003/49/EB 1 straipsnio nuostatų iki 2010 m. gruodžio 31 d. Per šį pereinamąjį laikotarpį mokesčio, taikomo palūkanų ar autorinio atlyginimo mokėjimams kitos valstybės narės asocijuotai bendrovei arba valstybės narės asocijuotos bendrovės nuolatinei buveinei, esančiai kitoje valstybėje narėje, dydis negali viršyti 10 %. 4. 32003 L 0096: 2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą (OL L 283, 2003 10 31, p. 51), su paskutiniais pakeitimais, padarytais: - 32004 L 0075: 2004 m. balandžio 29 d. Tarybos direktyva 2004/75/EB (OL L 157, 2004 4 30, p. 100). a) Nukrypstant nuo Direktyvos 2003/96/EB 7 straipsnio, Rumunija gali taikyti tokius pereinamuosius laikotarpius: - iki 2011 m. sausio 1 d., kad pakoreguotų nacionalinį apmokestinimo lygį bešviniui benzinui, naudojamam kaip reaktyvinių variklių kuras, iki minimalaus 359 EUR tūkstančiui litrų lygio. Veiksmingos mokesčių normos bešviniam benzinui, naudojamam kaip reaktyvinių variklių kuras, nuo 2008 m. sausio 1 d. negali būti mažesnės kaip 323 EUR tūkstančiui litrų, - iki 2013 m. sausio 1 d., kad pakoreguotų nacionalinį apmokestinimo lygį gazoliui, naudojamam kaip reaktyvinių variklių kuras, iki minimalaus 330 EUR tūkstančiui litrų lygio. Veiksminga mokesčio norma, taikoma gazoliui, naudojamam kaip reaktyvinių variklių kuras, nuo 2008 m. sausio 1 d. negali būti mažesnė kaip 274 EUR tūkstančiui litrų, o nuo 2011 m. sausio 1 d. – kaip 302 EUR tūkstančiui litrų. b) Nukrypstant nuo Direktyvos 2003/96/EB 9 straipsnio, Rumunija gali taikyti tokius pereinamuosius laikotarpius: - iki 2010 m. sausio 1 d., kad pakoreguotų nacionalinį apmokestinimo lygį gamtinėms dujoms, naudojamoms šildymui ne verslo tikslais, iki minimalaus apmokestinimo lygio, nustatyto I priedo C lentelėje, - iki 2010 m. sausio 1 d., kad pakoreguotų nacionalinį apmokestinimo lygį labai sieringam mazutui, naudojamam rajoniniam šilumos tiekimui, iki minimalaus apmokestinimo lygio, nustatyto I priedo C lentelėje, - iki 2009 m. sausio 1 d., kad pakoreguotų nacionalinį apmokestinimo lygį labai sieringam mazutui, naudojamam kitiems tikslams nei rajoninis šilumos tiekimas, iki minimalaus apmokestinimo lygio, nustatyto I priedo C lentelėje. Veiksminga mokesčių norma, taikoma tokiam labai sieringam mazutui, nuo 2007 m. sausio 1 d. negali būti mažesnė kaip 13 EUR tūkstančiui kilogramų. c) Nukrypstant nuo Direktyvos 2003/96/EB 10 straipsnio, Rumunija gali taikyti pereinamąjį laikotarpį iki 2010 m. sausio 1 d. tam, kad pakoreguotų nacionalinį apmokestinimo lygį elektros energijai iki minimalaus apmokestinimo lygio, nustatyto I priedo C lentelėje. Veiksminga mokesčių norma, taikoma elektros energijai, nuo 2007 m. sausio 1 d. negali būti mažesnė kaip 50 % atitinkamos Bendrijoje taikomos normos. [15] OL L 76, 1992 3 23, p. 1. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36). --------------------------------------------------